《二月十一日晓发龙山风顺》
元代·方回

繁华销歇市朝空，此地何堪着固穷。
久似坎蛙居井底，忽如野固出笼中。
宿酲夜解催花雨，归棹春乘上水风。
及得清明到家否，新芽茶绿牡丹红。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。